
         ประกาศองค์การบริหารส่วนตำบลท่าไร่

เรื่อง  สอบราคาจ้างเหมาโครงการก่อสร้างถนน คสล.สายเกาะโพธิ์ หมู่ที่  1  ตำบลท่าไร่
อำเภอเมืองนครศรีธรรมราช  จังหวัดนครศรีธรรมราช
.....................................................

 
 
ด้วยองค์การบริหารส่วนตำบลท่าไร่  มีความประสงค์จะจ้างเหมาโครงการก่อสร้างถนน คสล.สายเกาะโพธิ์ หมู่ที่  1  ตำบลท่าไร่  ขนาดผิวจราจรกว้าง 5.00 เมตร ยาว 150 เมตร หนา 0.15 เมตร ไหล่ทางหินคลุกข้างละ 0.50 เมตร พร้อมติดตั้งป้ายโครงการ จำนวน 1 ป้าย รายละเอียดการก่อสร้างตามแบบแปลนองค์การบริหารส่วนตำบลท่าไร่ (ราคากลาง  363,900.00 บาท) 


ผู้มีสิทธิเสนอราคาจะต้องมีคุณสมบัติดังนี้



1. เป็นนิติบุคคล  หรือบุคคลธรรมดา  ที่มีอาชีพรับจ้างทำงานที่สอบราคาดังกล่าว



2.ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองสอบราคา



3. มีผลงานก่อสร้างประเภทเดียวกัน ในวงเงินไม่น้อยกว่า     181,950.00  บาท  



4.ไม่เป็นผู้มีประโยชน์ร่วมกันกับผู้เสนอราคารายอื่นที่เข้ามาเสนอราคาให้แก่องค์การบริหารส่วนตำบลท่าไร่  ณ  วันประกาศสอบราคาหรือไม่เป็นผู้กระทำการอื่นในการขัดขวางการแข่งขันราคาอย่างเป็นธรรมในการสอบราคาจ้างครั้งนี้


กำหนดดูสถานที่ก่อสร้าง  ในวันที่  11    เดือน  กุมภาพันธ์ พ.ศ.  2553   ระหว่างเวลา  09.00  น.                     ถึง  10.00 น. ออกเดินทางพร้อมกัน  ณ  ที่ทำการองค์การบริหารส่วนตำบลท่าไร่  และกำหนดรับฟังคำชี้แจงรายละเอียดเพิ่มเติมในวันเดียวกัน  ณ  สถานที่ก่อสร้าง



กำหนดยื่นซองสอบราคา  ในวันที่  12  เดือน  กุมภาพันธ์  พ.ศ.  2553    ระหว่างเวลา  09.00  น. ถึง  09.30  น. ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ ณ ที่ว่าการอำเภอเมืองนครศรีธรรมราช  และกำหนดเปิดซองสอบราคาในวันเดียวกันเวลา  10.00  น.  เป็นต้นไป


ผู้สนใจติดต่อขอรับ/ซื้อเอกสารสอบราคาในราคาชุดละ  1,500.00  บาท  ได้ที่องค์การบริหารส่วนตำบลท่าไร่   ระหว่างวันที่  29  เดือน  มกราคม  พ.ศ.  2553  ถึงวันที่   11   เดือน  กุมภาพันธ์  พ.ศ.  2553    ในวันทำการ ระหว่างเวลา 08.30 – 15.00 น.  หรือสอบถามทางโทรศัพท์หมายเลข  0 -7534 – 4904 – 5   ในวันและเวลาราชการ



ประกาศ    ณ   วันที่     28   เดือน  มกราคม  พ.ศ.  2553
     นรินทร์   ยุทธชัย
(นายนรินทร์     ยุทธชัย)
นายกองค์การบริหารส่วนตำบลท่าไร่
